In nomine sanctæ et individuæ trinitatis Rodolphus ordinante divino munere serenissimus Rex. Si servorum Dei justis postulationibus serenitatis nostræ aurem accomodaverimus, et quod pie et rationabiliter petunt, benigne et clementer concesserimus, hoc nobis profuturum in præsenti vel in futuro minime. dubitamus. Idcirco notum esse volumus omnium fidelium nostrorum sollertiæ tam præsentium quam futurorum, qualiter vir venerabilis Berno videlicet reverendissimus abbas adiit nostram magnitudinem, petens nos ut quemdam locum Gigniacum quem ipse abbas et sui confratres tenent vel construunt regulariter, rebus proprietatis nostræ ditaremus, quod libenter fecimus. Donamus itaque pro æterna retributione ad jam dictum locum in honore beati Petri apostoli constructum, vel ipsi apostolorum principi subditum, res quas postulavit abbas prædictus, hoc est, in comitatu scutindis quandam cellam nomine Balmam, ubi fluvius Salliæ surgit, quam ipsi monachi prælibati ad fundamentum reædificaverunt: in præfato etiam comitato cellulam quampiam in qua sanctus Lautenus confessor pretiosus requiescit: in ipso etiam comitato quandam villam nomine Cavanacum et Clemenciacum cum omnibus suis appenditiis, quæ ad dictas villas juste et legaliter pertinere videntur vel ad dictam villam, in rebus vel mancipiis, cum omni integritate ad sæpe dictum locum Gigniacum donamus, et de nostro jure in jus habendum, præfati abbatis, Bernoni videlicet vel successorum ejus, qui ipsum locum dominaturi sunt sub instituta regula, solemni more transferimus, nullo ipsis jam dictis monachis contradicente, sed quiete hoc possideant in perpetuum. Ut autem hujus præcepti auctoritas firmius credatur et ab omnibus inviolabiliter semper observetur, et in Dei nomine totius firmitatis obtineat vigorem, manu propria subter eam firmavimus, et annuli nostri signum subtus in ca mandavimus affigi. Data IV idus decembris anno ab Incarnatione D.N.J. Christi DCCCCIV indictione VI, regnante Domno Rodolpho Rege anno XVI. Actum Nova Villa in Dei nomine feliciter. Amen.